《偈十二首 其四》
宋代·释文准

祖师关棙子，幽隐罕人知。不是悟心者，如何举向伊。

作者简介：释文准（一○六一～一一一五），号湛堂，俗姓梁，兴元（今陕西汉中）人。初住豫章云岩寺，移居隆兴府泐潭寺。为南岳下十三世，宝峰文禅师法嗣。徽宗政和五年卒，年五十五。事见《石门文字禅》卷三○，《嘉泰普灯录》卷七、《五灯会元》卷一七有传。今录诗三十七首。